Vsebina

[**POGOSTA VPRAŠANJA IN ODGOVORI VEZANA NA PRIJAVO NA RAZPIS ZA VPIS – MAGISTRSKI ŠTUDIJ (2. STOPNJA)** 1](#_Toc194579732)

[**Kje in kako se prijavim na drugostopenjski magistrski študij na Filozofski fakulteti?** 2](#_Toc194579733)

[**Kako je s prijavo na razpis za vpis, če prihajam iz druge države?** 2](#_Toc194579734)

[**Kaj lahko naredim, če zamudim prvi prijavni rok oz. nisem izbran na nobeno od zapisanih želja na prvem prijavnem roku?** 2](#_Toc194579735)

[**Kje in kako dobim več informacij o drugostopenjskem magistrskem študiju na Filozofski fakulteti?** 2](#_Toc194579736)

[**Kje je objavljen Razpis za vpis v drugostopenjske magistrske študijske programe?** 3](#_Toc194579737)

[**Kakšna je razlika med enopredmetnim in dvopredmetnim študijskim programom oz. enopredmetno in dvopredmetno smerjo?** 3](#_Toc194579738)

[**Ali je bolj zahtevno študirati na dvopredmetnih študijskih programih/smereh ali po enopredmetnih študijskih programih/smereh in kako je s prekrivanjem obveznosti?** 3](#_Toc194579739)

[**Ali se pri dvopredmetnem študiju jezika (v primerjavi z enopredmetnim) bistveno zmanjša obseg snovi in pridobljenega znanja?** 3](#_Toc194579740)

[**Ali lahko študiram na dvopredmetnem študijskem programu v kombinaciji s študijskim programom na Teološki fakulteti UL?** 4](#_Toc194579741)

[**Zanimam se za vzporedni študij, prav tako me zanima, če je plačljiv?** 4](#_Toc194579742)

[**Kakšni so pogoji za vpis na posamezne drugostopenjske magistrske študijske programe?** 4](#_Toc194579743)

[**Kdaj bodo znani rezultati izbirnega postopka?** 4](#_Toc194579744)

[**Kakšne so zaposlitvene možnosti po zaključku študija na določenem študijskem programu?** 4](#_Toc194579745)

[**Je mogoče po izbiri enopredmetnega študijskega programa prehajati na dvopredmetni študijski program oziroma obratno?** 4](#_Toc194579746)

[**Ali imate na fakulteti omogočene kakšne prilagoditve za študente s posebnimi potrebami in posebnim statusom?** 5](#_Toc194579747)

# **POGOSTA VPRAŠANJA IN ODGOVORI VEZANA NA PRIJAVO NA RAZPIS ZA VPIS – MAGISTRSKI ŠTUDIJ (2. STOPNJA)**

## **Kje in kako se prijavim na drugostopenjski magistrski študij na Filozofski fakulteti?**

Postopek in roki za prijavo za razpis za vpis so navedeni v razpisu za vpis, ki je običajno objavljen konec meseca marca. Prijava na želen študij mora biti v prvem prijavnem roku oddana v rokih, ki so navedeni v razpisu za vpis in na [spletni strani FF](https://www.ff.uni-lj.si/studij/magistrski-studij-2-stopnja/sprejemni-postopek-2-stopnja), poglavje *»Roki za prijavo in prijava«.*

Prvo prijavo za vpis oddate preko elektronske vloge na spletnem portalu [eVŠ](http://portal.evs.gov.si/prijava/), navodila za oddajo prijave so na voljo [tukaj](https://www.gov.si/zbirke/storitve/vpis-v-visokosolski-studij/). Pošljete lahko samo eno prvo prijavo, pri čemer lahko navedete 3 želje:

Primer:

* Prva želja: Anglistika, Anglistika - enopredmetna smer
* Druga želja: Germanistika, Germanistika - dvopredmetna smer, in Rusistika, Rusistika - dvopredmetna kulturološka smer
* Tretja želja: Italijanistika, Italijanščina - dvopredmetna pedagoška smer, in Hispanistika, Hispanistika - dvopredmetna pedagoška smer

Želje navedete po prioritetah, na prvo mesto uvrstite vašo prvo prioriteto.

Prijave za vpis zbira in obdeluje Filozofska fakulteta, o postopku vpisa vas prav tako obvesti fakulteta.

## **Kako je s prijavo na razpis za vpis, če prihajam iz druge države?**

Za državljane držav Evropske unije veljajo enaki pogoji, roki in postopki kot za slovenske državljane. Državljani držav nečlanic Evropske unije in Slovenci brez slovenskega državljanstva se prijavijo na vpisna mesta, ki so objavljena v tabelah z vpisnimi mesti za Slovence brez slovenskega državljanstva in tujce - državljane držav nečlanic Evropske unije in v roku, ki je objavljen v razpisu za vpis in na [spletni strani FF](https://www.ff.uni-lj.si/studij/magistrski-studij-2-stopnja/sprejemni-postopek-2-stopnja), poglavje *»Roki za prijavo in prijava«.*

## **Kaj lahko naredim, če zamudim prvi prijavni rok oz. nisem izbran na nobeno od zapisanih želja na prvem prijavnem roku?**

Kandidati, ki so zamudili prvi prijavni rok oziroma niso bili izbrani na nobeno od želja na prvem prijavnem roku, se lahko prijavijo v drugem prijavnem roku predvidoma **od 16. do 20. septembra 2025**. V drugem roku so namreč razpisana mesta, ki ostanejo še prosta po vpisu sprejetih kandidatov iz prvega prijavnega roka. Podrobnosti v zvezi s tem rokom so prav tako objavljene na [spletni strani FF](https://www.ff.uni-lj.si/studij/magistrski-studij-2-stopnja/sprejemni-postopek-2-stopnja), poglavje *»Roki za prijavo in prijava«.*

## **Kje in kako dobim več informacij o drugostopenjskem magistrskem študiju na Filozofski fakulteti?**

Posamezni drugostopenjski (magistrski) študijski programi bodo podrobneje predstavljeni na informativnih dneh (razpored za študijsko leto 2025/26 lahko najdete [tu (podpoglavje: Informativni dan)](https://www.ff.uni-lj.si/studij/magistrski-studij-2-stopnja/sprejemni-postopek), informacije pa so na voljo tudi v predstavitvenih zbornikih posameznih študijskih programov, ki so na voljo [tukaj](https://www.ff.uni-lj.si/studij/magistrski-studij-2-stopnja/predstavitev-programov-2-stopnje). Za odgovore na različna vsebinska vprašanja o študijskih programih se lahko obrnete na tajništva oddelkov. Seznam oddelkov je na voljo v zloženki, ki je na voljo na spletni strani in v kateri so na voljo tudi kontaktni podatki tajništev, ki so na voljo tudi [tukaj.](https://www.ff.uni-lj.si/fakulteta/oddelki-filozofske-fakultete-ul)

Za informacije v zvezi z postopkovnimi/administrativnimi zadevami v zvezi z razpisom za vpis se lahko obrnete na **Referat za magistrski študij (2. stopnja),** in sicer po telefonu ali elektronski pošti. Kontakti Referata za magistrski študij (2. stopnja) so na voljo [tukaj](https://www.ff.uni-lj.si/studij/magistrski-studij-2-stopnja).

## **Kje je objavljen Razpis za vpis v drugostopenjske magistrske študijske programe?**

Razpis za vpis v magistrske študijske programe 2. stopnje je vsako leto objavljen na spletnih straneh:

* Ministrstva za visoko šolstvo, znanost in inovacije
* Univerze v Ljubljani;
* Filozofske fakultete.

## **Kakšna je razlika med enopredmetnim in dvopredmetnim študijskim programom oz. enopredmetno in dvopredmetno smerjo?**

Pri enopredmetnih študijskih programih oziroma enopredmetnih smereh programa gre za študij na enem, samostojnem študijskem programu oziroma smeri znotraj posameznega študijskega programa.

* Primer enopredmetnega študijskega programa: Arheologija, enopredmetni študijski program
* Primer enopredmetne smeri: Anglistika, Anglistika - enopredmetna smer

Pri dvopredmetnih študijskih programih oziroma smereh je treba izmed vseh razpisanih dvopredmetnih študijskih programov oziroma smeri obvezno izbrati dva študijska programa/smeri, **ki skupaj tvorita celoto**. Kandidati in kandidatke, ki se prijavljajo za vpis na dvopredmetni študij oziroma smer, morajo v prijavi navesti oba izbrana študijska programa/smeri. Dva dvopredmetna študijska programa oziroma dve dvopredmetni smeri štejeta kot ena želja.

* Primer dvopredmetnega študijskega programa: Primerjalno slovansko jezikoslovje, dvopredmetni študijski program
* Primer dvopredmetne študijske smeri: Umetnostna zgodovina, Umetnostna zgodovina - dvopredmetna smer

## **Ali je bolj zahtevno študirati na dvopredmetnih študijskih programih/smereh ali po enopredmetnih študijskih programih/smereh in kako je s prekrivanjem obveznosti?**

Tako enopredmetni študijski programi/enopredmetne smeri kot dvopredmetni študijski programi/dvopredmetne smeri so glede obsega izenačeni, saj oboji obsegajo 60 kreditnih točk na letnik, torej skupaj 120 kreditnih točk (trajanje 2 leti). Pri dvopredmetnih študijskih programih/smereh pa je 60 kreditnih točk razdeljenih med dva dvopredmetna študijska programa oziroma smeri, vsak ima 30 KT. V primeru dvopredmetnega študija se študenti izobražujejo na dveh strokovnih področjih.

Zaradi velikega števila študijskih programov, ki jih ponuja Filozofska fakulteta, prihaja tudi do prekrivanja obveznosti. V takih primerih prekrivanje študenti rešujejo individualno, v dogovoru s profesorji.

## **Ali se pri dvopredmetnem študiju jezika (v primerjavi z enopredmetnim) bistveno zmanjša obseg snovi in pridobljenega znanja?**

Prednost enopredmetnih študijskih programov oziroma smeri je ta, da je pridobljeno znanje s konkretnega strokovnega področja bolj poglobljeno. Prednost dvopredmetnih študijskih programov pa je, da se študent hkrati izobražuje na dveh strokovnih področjih.

## **Ali lahko študiram na dvopredmetnem študijskem programu v kombinaciji s študijskim programom na Teološki fakulteti UL?**

Na Filozofski fakulteti je mogoče izbrati enega izmed razpisanih drugostopenjskih dvopredmetnih pedagoških študijskih programov oziroma smeri ter kot drugo opcijo izbrati dvopredmetni pedagoški študijski program *Teologija*, ki ga razpisuje Teološka fakulteta Univerze v Ljubljani. V 2025/26 bo prvič mogoča tudi dvopredmetna povezava nepedagoških dvopredmetnih programov oz. smeri z dvopredmetnim študijskim programom *Zakonski in družinski študiji*, smer *Družinski študiji*, ki ga prav tako razpisuje Teološka fakulteta UL. Več informacij o programih Teološke fakultete je na voljo [tukaj](https://www.teof.uni-lj.si/studij/magistrski-studij-2-stopnja), informacije o postopku prijave, vpisa in napredovanja pa [tuka](https://www.ff.uni-lj.si/sites/default/files/documents/Informacije%20o%20postopku%20prijave%20vpisa%20napredovanja%20%202%20stopnja%20%20Teoloska%20docx_0.pdf)j.

## **Zanimam se za vzporedni študij, prav tako me zanima, če je plačljiv?**

Študenti drugostopenjskih študijskih programov se lahko prijavijo na mesta za vzporedni študij.

Če število prijavljenih kandidatov za vzporedni vpis presega število razpisanih mest za vzporedni študij, se pri izboru kandidatov upoštevajo merila za izbor ob omejitvi vpisa, ki so določena za posamezen akreditiran študijski program.

Študenti na vzporednem rednem študiju niso plačniki šolnine. Prav tako študenti vzporednega rednega študija niso plačniki šolnine, če so že vpisani v študijski program oziroma smer, po katerem dosežejo stopnjo izobrazbe, ki ustreza najmanj ravni izobrazbe, pridobljene po študijskem programu oziroma smeri vzporednega študija. (velja za študente, ki diplomirajo od 17. 10. 2023 dalje)

## **Kakšni so pogoji za vpis na posamezne drugostopenjske magistrske študijske programe?**

Pogoji za vpis na posamezni študijski program so določeni v akreditiranem študijskem programu in opredeljeni v besedilu razpisa za vpis.

## **Kdaj bodo znani rezultati izbirnega postopka?**

Rezultati izbirnega postopka bodo znani predvidoma v drugi polovici meseca septembra.

## **Kakšne so zaposlitvene možnosti po zaključku študija na določenem študijskem programu?**

Zaposlitvene možnosti v okviru posameznih študijskih programov bodo kandidatom podrobneje predstavili oddelki na informativnih dnevih oz. srečanjih, so pa na kratko predstavljene tudi v predstavitveni brošuri, ki je objavljena na [tej strani](https://www.ff.uni-lj.si/studij/magistrski-studij-2-stopnja/predstavitev-programov-2-stopnje). Kompetence, ki jih boste pridobili z zaključkom študija pa so opredeljene tudi v predstavitvenih zbornikih posameznih študijskih programov.

Z vprašanji glede tega se lahko obrnete tudi na tajništvo posameznega oddelka, ki izvaja posamezen študijski program. Seznam oddelkov je na voljo [tukaj](https://www.ff.uni-lj.si/fakulteta/oddelki-filozofske-fakultete-ul), kjer so na voljo tudi kontaktni podatki tajništev.

## **Je mogoče po izbiri enopredmetnega študijskega programa prehajati na dvopredmetni študijski program oziroma obratno?**

Po poteku roka za prijavo na razpis za vpis spremembe in odjave posameznih zapisanih študijskih želja niso več mogoče.

Je pa sprememba mogoča po zaključku prvega letnika študijskega programa (primer: zamenjava dvopredmetnega študijskega programa Filozofija – Sociologija kulture za enopredmetni študijski program Filozofija oziroma zamenjava enopredmetnega študijskega programa Filozofija za dvopredmetni študijski program Filozofija – Sociologija kulture), pri čemer sta možna dva načina:

* z vpisom v prvi letnik želenega enopredmetnega študijskega programa z enega od dveh strokovnih področij ali dvopredmetnega študijskega programa; potrebna je prijava preko portala eVŠ v roku in po postopku, določenem v Razpisu za vpis;
* z vpisom v višji letnik želenega enopredmetnega študijskega programa z enega od dveh strokovnih področij ali dvopredmetnega programa (po načelu vpisa po merilih za prehode), če študent predhodno opravi dodatne obveznosti enopredmetnega programa v prvem letniku; potrebna je prijava **preko portala eVŠ** v roku in po postopku, določenem v Razpisu za vpis.

Izjeme, možnosti in načini so podrobneje opisani v Merilih za reševanje študentskih prošenj na študiju prve in druge stopnje, objavljenih na spletni strani fakultete.

## **Ali imate na fakulteti omogočene kakšne prilagoditve za študente s posebnimi potrebami in posebnim statusom?**

Kandidati lahko v prijavno-sprejemnem postopku zaprosijo za dodelitev statusa kandidata s posebnimi potrebami in statusa kandidata s posebnim statusom, in sicer za vpis v dodiplomske, magistrske in doktorske študijske programe UL. Vlogo za dodelitev statusa kandidata s posebnim statusom oziroma statusa kandidata s posebnimi potrebami ter ustrezna dokazila vložijo kandidati preko informacijskega sistema eVŠ, najkasneje do roka, določenega v razpisu za vpis.

Več o postopku, dokazilih in načinu obravnave v primeru, da jim je status dodeljen, je na voljo za magistrske in doktorske študijske programe [tukaj.](https://www.uni-lj.si/assets/Pravni-akti/Vpis-na-UL/Trenutno-veljavni-akti-UL/Status-studenta-s-posebnimi-potrebami-in-posebnim-statusom/Pravila-za-dodelitev-statusa-kandidata-s-posebnimi-potrebami-in-kandidata-s-posebnim-statusom-velja-od-26.-11.-2022.PDF) Status v tem primeru velja samo v prijavno-sprejemnem postopku.

Po vpisu lahko študenti, ki imajo za to upravičene razloge, na podlagi vložene prošnje in ustreznih dokazil prav tako pridobijo poseben status oziroma status študenta s posebnimi potrebami in s tem povezane prilagoditve, ki jih pri svojem študiju potrebujejo. Več o pridobitvi posebnega statusa je na voljo [tukaj.](https://www.uni-lj.si/studij/studenti-s-posebnim-statusom)